ครม.อนุมัติโครงการช่วยเหลือเยียวยาเกษตรกร รับเงิน 5 พันเป็นเวลา 3 เดือน
ครม.อนุมัติโครงการช่วยเหลือเยียวยาเกษตรกร รับเงิน 5 พัน เป็นเวลา 3 เดือน แนะเร่งปรับปรุงระบบที่เว็บไซต์กรมส่งเสริมการเกษตรเมื่อวันที่ 28 เม.ย. 63 ดร.นฤมล ภิญโญสินวัฒน์ โฆษกประจำสำนักนายกรัฐมนตรี เปิดเผย ผลการประชุม ครม. วันที่ 28 เม.ย. โดยตอนหนึ่งระบุว่า ครม.เห็นชอบ อนุมัติมาตรการเยียวยาเกษตรกรที่ได้รับผลกระทบจากการแพร่ระบาดโควิด-19 โดยให้ช่วยเหลือเหมือนเราไม่ทิ้งกัน คือ จ่ายเดือนละ 5 พันบาท เป็นเวลา 3 เดือน โดยกลุ่มเป้าหมายคือเกษตรกร 10 ล้านคน ประกอบไปด้วย- กลุ่มเกษตรกรที่ขึ้นทะเบียนไว้แล้วที่กรมส่งเสริมการเกษตร กรมปศุสัตว์ กรมประมง จำนวน 8.4 ล้านคน- เป็นเกษตรกรที่อยู่ระหว่างการตรวจสอบการขึ้นทะเบียน 1.57 ล้านทั้งนี้ ขอให้เกษตรกทุกท่านลงทะเบียนผ่านเว็บไซต์ กรมส่งเสริมการเกษตร ถึง 15 พ.ค. นี้ เพื่อปรับปรุงฐานข้อมูล ในการรับสิทธิ์เยียวยาดังกล่าว โดยใช้เลขบัตรประชาชน 13 หลัก ในการตรวจสอบสำหรับ กรณีรายใหม่ แปลงใหม่ หรือ รายเดิม แปลงใหม่ ให้เกษตรกรกรอกแบบฟอร์มการขึ้นทะเบียนเกษตรกร (ทบก.๐๑) โดยสามารถดาวน์โหลดแบบฟอร์มได้ (คลิกที่นี่) กรอกข้อมูลตามแบบฟอร์ม และรวบรวมแบบฟอร์มไว้ที่ กำนัน-ผู้ใหญ่บ้าน เพื่อจัดส่งข้อมูลให้เจ้าหน้าที่ส่งเสริมการเกษตรบันทึกเข้าในระบบ เพื่อดำเนินการในขั้นตอนถัดไป โดยเริ่มตั้งแต่วันที่ 10 เม.ย. 2563ส่วนกรณี รายเดิม แปลงเดิม เกษตรกรสามารถปรับปรุงทะเบียนเกษตรกรผ่านแอปพลิเคชัน Farmbook ได้ด้วยตนเอง กรณีที่ไม่สามารถปรับปรุงข้อมูลทะเบียนเกษตรกรผ่านแอปพลิเคชันดังกล่าวได้ สามารถดาวน์โหลดแบบฟอร์มได้ (คลิกที่นี่) กรอกข้อมูลตามแบบฟอร์ม (ทบก 01) พร้อมลงวันที่กรอกแบบฟอร์ม และรวบรวมแบบฟอร์มไว้ที่ผู้ใหญ่บ้านหรือกำนัน เพื่อจัดส่งข้อมูลให้เจ้าหน้าที่ส่งเสริมการเกษตรบันทึกเข้าในระบบ เพื่อดำเนินการในขั้นตอนต่อไป.
ครม.อนุมัติโครงการช่วยเหลือเยียวยาเกษตรกร รับเงิน 5 พัน เป็นเวลา 3 เดือน แนะเร่งปรับปรุงระบบที่เว็บไซต์กรมส่งเสริมการเกษตร 
ลงทะเบียนเกษตร,ช่วยเหลือเกษตรกร,โควิด-19,เงินเยียวยาเกษตรกร,ขึ้นทะเบียนเกษตรกร,ข่าวทั่วไป